钦定古今图书集成/明伦汇编/氏族典/第231卷 > 杨善
## 钦定古今图书集成/明伦汇编/氏族典/第231卷 > 杨善

按《明外史杨善传》：“善字思敬，大兴人。成祖起兵，预城
守有劳，授典仪所引礼舍人。永乐元年，改鸿胪寺序
班，进鸣赞，累进右寺丞。仁宗即位，擢本寺卿。正统六
年，擢礼部左侍郎。十四年，扈驾北征。及土木师溃，善
间行得脱。也先将入寇，改左副都御史，提督京城守
备。寇退，进右都御史。景泰元年，廷臣朝贺毕，循故事”，
相率贺于朝房。善独流涕曰：“上皇在何所，而我曹称
贺乎？”也先遣使议和，廷议简四人为正副使，与偕行。
乃命善为正使，往奉上皇。还迁左都御史，加太子大
保。王振用事，善媚事之。至是又与石亨、曹吉祥结。天顺元年，上皇复辟，封兴济伯，赐诰券，世袭。后为亨辈
所谮，渐疏外悒。悒死，谥忠敏。子宗，袭金吾指挥使。孙
增，尚公主。